ITD คอตก งบ Q3 พลิกขาดทุนมาที่ 183.5 ลบ.หลังรายได้ลด-ค่าใช้จ่ายเพิ่ม
ITD คอตก งบ Q3/59 พลิกขาดทุน 183.52 ลบ. จากปีก่อนมีกำไร 190.03 ลบ. หลังรายได้ลดลง-ค่าใช้จ่ายเพิ่ม ขณะที่ 9 เดือนแรกขาดทุนลดลง 19% มาที่ 299.09 ลบ. จากปีก่อนขาดทุน 370.76 ลบ.
14 พ.ย. 2559

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 183.52 ล้านบาท หรือขาดทุนสุทธิ 0.0346 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 190.03 ล้านบาท หรือมีกำไรสุทธิ 0.036 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุน เนื่องจากรายได้จากการให้บริการรับเหมาก่อสร้าง การขายและให้บริการลดลง  อีกทั้งค่าใช้จ่ายในการบริหารเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 299.09 ล้านบาท หรือขาดทุนสุทธิ 0.0566 บาทต่อหุ้น ขาดทุนลดลง 19% จากช่วงเดียวกันของปีก่อนที่มีผลขาดทุนสุทธิ 370.76 ล้านบาท หรือขาดทุนสุทธิ 0.0702 บาทต่อหุ้น